પોલીસ કમિશનરે જાહેરનામું બહાર પાડી જણાવ્યું છે કે જે.પી. સ્પોર્ટસ દ્વારા સાયકોલોથોનનું આયોજન કરાયું હોઈ સાયકોલોથોનના બે રૃટ નક્કી કરાયા છે. જેમાં એક રૃટમાં સાયકલોથોન વલ્લભસદન આશ્રમ રોડથી શરૃ થઈ ઉસ્માનપુરા થઈ સુભાષબ્રિજથી પ્રબોધ રાવળ સર્કલથી શિવરંજની ચાર રસ્તા સુધી રહેશે. આ રૃટ પર બંને તરફનાં વાહન વ્યવહારો સવારે છ વાગ્યાથી સવારનાં દસ વાગ્યા સુધી બંધ રહેશે. વૈકલ્પિક રૃટ તરીકે સાબરમતીથી આવતાં વાહનો પાવર હાઉસ સર્કલથી ચીમનભાઈબ્રિજ નીચે થઈ સુભાષબ્રિજ તરફ આવી શકશે. સોલા, સતાધાર તરફથી આવતા વાહનો એઇસી બ્રિજનાં નીચે થઈ નારણપુરા તરફ જઈ શકશે. ઘાટલોડિયા, ચાંદલોડિયા ગોતા તરફથી આવતાં વાહનો અખબારનગર અંડરપાસ ઉપર રેલ્વે લાઈન સમાતંર રોડ પર થઈ જઈ શકશે. અન્ય રૂટ વલ્લભસદનથી મીઠાખળી સર્કલ થઈ ગિરીશ કોલ્ડ્રિકસથી ડાબીબાજુ સી.જી. રોડ થઈ પચવંટી પાંચ રસ્તાથી પરિમલ ગાર્ડન થઈ યુ ટર્ન લઈ વલ્લભ સદન પરત ફરશે.